ಕಂಪ್ಯೂಟರ್ ಎಕ್ಸಾಂ ಪಾಸ್‍ಗೆ ಪೊಲೀಸ್ ಸಿಬ್ಬಂದಿ ಪರದಾಟ

ಬೆಂಗಳೂರು: ರಾಜ್ಯ ಸರ್ಕಾರಿ ನೌಕರರು ಕಡ್ಡಾಯವಾಗಿ ಕಂಪ್ಯೂಟರ್ ಕಲಿಯಬೇಕು ಎಂಬ ಆದೇಶ ಕೆಲ ಇಲಾಖೆಯ ಸಿಬ್ಬಂದಿಗೆ ದೊಡ್ಡ ಸಮಸ್ಯೆಯಾಗಿದೆ.

ಪೊಲೀಸ್ ಇಲಾಖೆಗೂ ಈ ಆದೇಶ ಅನ್ವಯಿಸಲಾಗಿದ್ದು, ಪೊಲೀಸರಿಗೆ ನುಂಗಲಾರದ ತುತ್ತಾಗಿದೆ. ಡಿಸೆಂಬರ್ 31 ಒಳಗೆ ಕಡ್ಡಾಯವಾಗಿ ಕಂಪ್ಯೂಟರ್ ಪರೀಕ್ಷೆ ಪಾಸ್ ಆಗಿರಬೇಕು ಅಂತ ಆದೇಶಿಸಲಾಗಿದೆ. ಆದರೆ ಪರೀಕ್ಷೆ ಪಾಸ್ ಆಗಲು ಇರೋ ಸರ್ಕಾರದ ನಿಯಮ ಪೊಲೀಸರಿಗೆ ತಲೆ ನೋವಾಗಿದೆ. ಒಂದು ವೇಳೆ ಕಂಪ್ಯೂಟರ್ ಪರೀಕ್ಷೆ ಪಾಸ್ ಆಗದಿದ್ದರೆ ಪ್ರಮೋಷನ್ ಇಲ್ಲ ಎಂಬ ಆದೇಶ ಪೊಲೀಸ್ ಸಿಬ್ಬಂದಿಗೆ ಟೆನ್ಷನ್ ಹೆಚ್ಚಿಸಿದೆ.

ಮನೆಗೆ ಹೋಗೋಕೆ ನಮಗೆ ಸಮಯ ಇಲ್ಲ. ಹೆಂಡತಿ, ಮಕ್ಕಳು, ಕುಟುಂಬದ ಜೊತೆ ಸಮಯ ಕಳೆಯೋಕು ಆಗ್ತಿಲ್ಲ. ಹೀಗಿರುವಾಗ ಕಂಪ್ಯೂಟರ್ ಕಲಿಯೋದು ಯಾವಾಗ…? ಕೆಲಸದೊತ್ತಡದಿಂದ ಹೇಗೆ ಕಲಿತು ಪಾಸ್ ಮಾಡೋಕೆ ಆಗುತ್ತೆ ಎಂದು ಪೊಲೀಸ್ ಸಿಬ್ಬಂದಿ ಹೇಳುತ್ತಿದ್ದಾರೆ. ಇದನ್ನೂ ಓದಿ: ಮಳೆ ಎಫೆಕ್ಟ್, ದುಬಾರಿ ವಸ್ತುಗಳು ಅರ್ಧ ಬೆಲೆಗೆ ಸೇಲ್- ಮುಗಿಬಿದ್ದ ಗ್ರಾಹಕರು

ಪೊಲೀಸರಿಗೆ ಕಂಪ್ಯೂಟರ್ ಎಕ್ಸಾಂ ಪ್ರಾಬ್ಲಂ: ಕೆಲವೊಮ್ಮೆ ಹಗಲು-ರಾತ್ರಿ ಕೆಲಸ ಇದ್ದು, ಈ ವೇಳೆ ಕಂಪ್ಯೂಟರ್ ಕಲಿಕೆ ಕಷ್ಟ. ಕಂಪ್ಯೂಟರ್ ಕಲಿಕೆಗೆ ಇಲಾಖೆ ತರಬೇತಿಯೂ ಕೊಡ್ತಿಲ್ಲ. ರಜೆಯೂ ಕೊಡ್ತಿಲ್ಲ. ಆಡಳಿತ ವಿಭಾಗದಲ್ಲಿ ನಾನ್ ಎಕ್ಸಿಕ್ಯುಟಿವ್‍ಗಳಿಗೆ ಕಡ್ಡಾಯ ಮಾಡಿ, ಎಲ್ಲರಿಗೂ ಬೇಡ. ಇಲಾಖೆಯಲ್ಲಿ ಈಗ ವೀಕಾಫ್ ಸಿಗೋದು ಕಷ್ಟ ಆಗ್ತಿದೆ. ಕುಟುಂಬ, ಹೆಂಡತಿ, ಮಕ್ಕಳಿಗೆ ಸಮಯ ಕೊಡಲು ಆಗ್ತಿಲ್ಲ. 7-10ನೇ ತರಗತಿ ಆಧಾರದಲ್ಲಿ ಕೆಲವರು ಇಲಾಖೆಗೆ ಸೇರ್ಪಡೆಯಾಗಲಿದೆ.

ಇಂಗ್ಲೀಷ್ ಭಾಷೆ ಕೊರತೆ ಇದ್ದು, ಕಂಪ್ಯೂಟರ್ ಕಲಿಕೆ ಕಷ್ಟವಾಗಬಹುದು. 50+ ಆದ ಸಿಬ್ಬಂದಿಗೆ ಕಂಪ್ಯೂಟರ್ ಕಲಿಯಲು ಆಸಕ್ತಿ ಕಡಿಮೆ. 50+ ದಾಟಿದವರಿಗೆ ರಿಯಾಯ್ತಿ ಎಂದು ಸಿಬ್ಬಂದಿ ಹೇಳುತ್ತಿದ್ದಾರೆ. ಕಿಯೋನಿಕ್ಸ್‍ನಲ್ಲೇ ಎಕ್ಸಾಂ ಬರೆಯಬೇಕು.. ಇದಕ್ಕೆ 350-450 ರೂ. ಖರ್ಚಾಗಲಿದೆ. 2012ರ ಮುಂಚೆ ಸೇರ್ಪಡೆಯಾದ ಸಿಬ್ಬಂದಿ 80ಕ್ಕೆ 28 ಅಂಕ ಕಡ್ಡಾಯ. 2013ರ ನಂತರ ಸಿಬ್ಬಂದಿಗೆ 80ಕ್ಕೆ 40 ಅಂಕ ಕಡ್ಡಾಯವಾಗಲಿದೆ.

Live Tv
[brid partner=56869869 player=32851 video=960834 autoplay=true]